На основу члана 29 став 2 Закона о државној имовини („Службени лист Црне Горе“ бр. 21/09 и 40/11), члана 28 став 1 тачка 1 и члана 38 став 1 тачка 2 Закона о локалној самоуправи („Службени лист Црне Горе“ бр. 002/18, 034/19, 038/20, 050/22 и 084/22) и члана 20 став 1 и члана 36 став 1 тачка 2 Статута Општине Беране („Службени лист Црне Горе – општински прописи“ бр. 42/18), Скупштина Општине Беране на сједници одржаној дана \_\_\_\_\_\_\_.2023. године, донијела је

**О Д Л У К У**

**о размјени непокретности**

**Члан 1.**

Размењује се катастарска парцела број 2187/2, по начину коришћења некатегорисани путеви, површине 202м2, уписана у листу непокретности бр. 112 КО Штитари као својина Општине Беране у обиму права 1/1, за катастарску парцеле број 790/2, по начину коришћења неплодно земљиште, површине 193м2, и катастарску парцелу бр. 789/2, по начину коришћења неплодно земљиште, површине 9м2 уписане у листу непокретности бр. 133 КО Штитари као својина Ћоровић Радојице.

**Члан 2.**

 Размјена непокретности је у обостраном интересу и врши се примјеном принципа једнаких површина, без доплате било које стране.

**Члан 3.**

Овлашћује се предсједник Општине да у име Општине Беране закључи уговор са Ћоровић Радојицом, у складу са овом одлуком.

**Члан 4.**

Одлука ступа на снагу осмог дана од дана објављивања у „Службеном листу Црне Горе – Општински прописи“.

**СКУПШТИНА ОПШТИНЕ БЕРАНЕ**

**Број: 02-016/23\_\_\_\_\_ Предсједник Скупштине,**

**Беране,\_\_\_\_\_\_2023. године Новица Обрадовић**

**О б р а з л о ж е њ е**

**Правни основ**

Правни основ за доношење ове одлуке садржан је члану 29 став 2 Закона о државној имовини којим је прописано да непокретним и покретним стварима и другим добрима у државној имовини, на којима одређена својинска овлашћења врши општина, располаже надлежни орган општине у складу са овим законом и статутом.

Чланом 28 став 1 тачка 1 Закона о локалној самоуправи, прописано је да Општина у оквиру сопствених надлежности располаже, управља и штити своју имовину и врши поједина својинска овлашћења на државној имовини, у складу са законом. Чланом 38 став 1 тачка 2 прописано је да Скупштина доноси прописе и друге опште акте.

Чланом 20 став 1 Статута Општине Беране прописано је да имовином Општине располаже и управља Скупштина, осим у случајевима отуђења имовинских права на непокретностима непосредном погодбом, утврђеним законом којим се уређује државна имовина. Чланом 36 став 1 тачка 2 Статута прописано је да Скупштина доноси прописе и друге опште акте.

**Разлози за доношење одлуке**

Приликом изградње пута Штитари-Рујишта због постојања оштре и опасне кривине на постојећој траси пута, било је неопходно да се ради безбједности учесника у саобраћају, дио пута измјести. Власник парцеле уз пут, господин Радојица Ћоровић, понудио је за размјену своје земљиште ради изградње тог дијела пута.

Како је пут већ изграђен и урађен елаборат парцелације на основу којег су извршене промјене у катастру непокретности, стекли су се услови да Скупштина донесе одлуку на основу које би се закључио уговор о размјени непокретности.

Непокретности које се размјењују су једнаке површине, а комисија за процјену вриједности земљишта је утврдила и исте вриједности.

Сходно изложеном продлажемо да Скупштина усвоји ову одлуку као у тексту предлога.

**ДИРЕКЦИЈА ЗА ИМОВИНУ И ЗАШТИТУ ИМОВИНСКИХ ПРАВА**